**ЧРЕЗ**

**Г-ЖА ЦЕЦКА ЦАЧЕВА**

**ПРЕДСЕДАТЕЛ НА 43-ОТО**

**НАРОДНО СЪБРАНИЕ**

**ДО**

**Г-ЖА ЛИЛЯНА ПАВЛОВА**

**МИНИСТЪР НА РЕГИОНАЛНОТО**

**РАЗВИТИЕ И БЛАГОУСТРОЙСТВОТО**

**В Ъ П Р О С**

От **Иван Валентинов Иванов**– народен представител от ПГ „БСП лява България“

 На основание чл. 90 ал. 1 от Конституцията на Република България и чл. 92 от ПОДНС поставям въпрос

**ОТНОСНО:** Обособяване на санитарно-охранителна зона около яз. „Тича“.

 **УВАЖАЕМА ГОСПОЖО МИНИСТЪР,**

На 22 декември 2015 г., е издадена заповед на околната среда и водите относно обособяване на санитарно-охранителна зона около язовир „Тича”, като в заповедта са определени границите на зоната, сроковете за създаването й и отговорните за това институции. По време на парламентарен контрол, на 11 март 2016 г., на аналогичен въпрос министърът на околната среда и водите отговори, че във връзка с изпълнението на изискванията на Наредба № 3 на Министерството на околната среда и водите, Министерството на регионалното развитие и благоустройството и Министерството на здравеопазването ВиК-операторът, в този случай ВиК – Шумен, е възложил изготвяне на Проект на санитарно-охранителна зона, който е предложил към заявлението до министъра на околната среда и водите за учредяване на санитарно-охранителна зона около язовир „Тича”. Проектът на санитарно-охранителна зона на язовир „Тича”, приложено към заявлението на ВиК Шумен, съдържа и рекапитулацията на количествено стойностните сметки за мероприятията по санитарно-охранителната зона. Също така и да бъдат възстановени, да бъдат признати тези така наречени „признати разходи” от Комисията по енергийно и водно регулиране.

Във връзка с гореизложеното моля да ми отговорите на следното: какъв е източника за възстановяване на т. нар. „признати разходи” на ВиК оператора по бъдещото реализиране на предвиденото в заповедта, какъв е размера на тези средства и чий ангажимент е изграждането на необходимата инфраструктура в околните населени места за недопускане замърсяването на водата?

**Иван Иванов**

Народен представител от ПГ БСП ЛБ